men dog for det meste sænke sig jævnt og ofte give Plads 

 for store Dalstrøg. Der er efter arktiske Forhold en meget rig 

 Plantevæxt, men hvad der her virker hemmende paa det højere 

 Dyreliv, er den store Mængde Sne, der falder om Vinteren. 



Danmarks 0, hvor Expeditionen overvintrede og opholdt 

 sig netop et Aar, ligger syd for Milnes Land og lige for 

 Mundingen af Føhnfjord; den ligger altsaa meget heldig 

 for Iagttagelser over Fugletrækket. Den er klippefuld (det indre 

 omtrent plateauformigt), men ikke høj (c. 5—600 Fod). Der er 

 mange Smaasøer og Damme ; om Foraaret tø de op længe før 

 Fjorden og saaledes, at de mindste Damme tø op først, idet Isen 

 smelter ovenfra. Paa de snefri Enge omkring disse Smaadamme 

 samle Fuglene sig om Foraaret i store Mængder, saa at man 

 der forholdsvis let kan holde Øje med, hvilke der ere komne. 

 Det er især Ryler, Gjæs, Havliter og Lommer, der holde til paa 

 saadanne Steder. Plantevæxten er ofte , især paa Engene og i 

 Lavningerne, rig. Om Vinteren fejer Føhnvinden Sneen bort paa 

 mange Steder. I flere af Søerne og Elvene findes der Hunde- 

 stejler og Ørred; desuden er der mange Insekter. 



I Fjordisen danner der sig ved Tidevandets Indvirken store 

 Revner inde ved Land. Om Vinteren fryse de hurtig til igjen, 

 men naar Temperaturen stiger om Foraaret, fremkommer der 

 store Damme oven paa Isen ; paa saadanne Steder finder Smelt- 

 ningen raskere Sted , Revnerne udvide sig mere og mere, 

 medens samtidig Isens Tykkelse aftager, og Dammene saaledes 

 blive dybere. Krebsdyr og, af og til, smaa Fisk (Gadus saïda 

 og Cottus scorpius) stige op gjennem Revnerne, der derfor altid 

 søges af Fuglene, navnlig af Ternerne og Edderfuglene, der meget 

 sjældent træffes oppe i Landet ved Ferskvandssøerne. 



De Trækfugle, der opholde sig om Sommeren ved Scoresby 

 Sund, følge ganske sikkert som Regel Yderkysten paa Trækket, 

 idet de vel nok skyde Gjenvej over Landtunger o. s. v. umuligt 

 er det vel imidlertid ikke, at nogle af de kraftigere Flyvere, 

 f. Ex. Colymbus glacialis o. fl., om Efteraaret drage tværs over 



